2. ΑΝΑΓΚ. ΝΟΜΟΣ υπ’ αριθ. 2305 της 22/25 Απρ. 1940 (ΦΕΚ Α΄ 135) Περί εφοδιασμού εφέδρων Αξιωματικών δι’ ειδών εις βάρος του Δημοσίου. Άρθρ.1.-Έφεδροι Αξιωματικοί του κατά Γην Στρατού καλούμενοι υπό τα Όπλα είτε εν ειρήνη προς εκπαίδευσιν είτε εν επιστρατεύσει μερική ή γενική οφείλουσι να ώσιν εφωδιασμένοι δια των απαραιτήτων ειδών προς εκστρατείαν. Εις περίπτωσιν καθ’ ην τινές τούτων δι’ οιονδήποτε λόγον δεν εισίν εφωδιασμένοι εν όλω ή εν μέρει, δύναται ο Υπουργός των Στρατιωτικών δια διαταγής του να διατάσση την χορήγησιν αυτοίς ειδών εφ’ άπαξ εις βάρος του Δημοσίου. Η περίπτωσις αύτη της χορηγήσεως αφορά μόνον τους εφέδρους εξ εφέδρων. Οι έφεδροι εκ μονίμων οπωσδήποτε οφείλουσι να ώσι πάντοτε τελείως παρεσκευασμένοι και έτοιμοι προς εκστρατείαν. Άρθρ.2.-Η σύνθεσις των απαραιτήτων ειδών δι’ ων πρέπει να ώσιν εφωδιασμένοι οι έφεδροι κανονίζεται δια διαταγής του Υπουργού των Στρατιωτικών. Πάντως θα περιλαμβάνη συλλογήν των κυριωτέρων ειδών ιματισμού και υποδύσεως οπλίτου, μίαν εξάρτησιν Αξιωματικού και εν κιβώτιον εκστρατείας. Άρθρ.3.-Ο έφεδρος Αξιωματικός κατά την απόλυσίν του θα συμπαραλαμβάνη μεθ’ εαυτού τα χορηγηθέντα αυτώ υπό της Υπηρεσίας είδη, χρεούμενος επί του φύλλου πορείας, πλην του κιβωτίου εκστρατείας και της εξαρτήσεως άτινα θα τηρώνται παρά τη οικεία Μονάδι. Σελ. 301 Διάφορα Επιδόματα 36.Δ.ε.1-2 Καλούμενος εκ νέου οφείλει να προσέρχηται εφωδιασμένος δια των αυτών ειδών άτινα συμπαρέλαβε κατά την απόλυσίν του, διατηρουμένων εν καλή καταστάσει. Τα ελλείποντα ή άχρηστα κατά την νέαν του προσέλευσιν ως και τα φθειρόμενα κατά την ενεργόν αυτού υπηρεσίαν θα αντικαθίστανται υπό της υπηρεσίας, το αντίτιμον όμως τούτων θα κρατήται εκ των αποδοχών του πρώτου μηνός του ενδιαφερομένου εφέδρου Αξιωματικού. Άρθρ.4.-Αποζημίωσις λόγω φθοράς ιματισμού δεν χορηγείται εις τους καλουμένους υπό τα Όπλα εφέδρους Αξιωματικούς. Πάσα διάταξις αντικειμένη εις τον παρόντα Νόμον καταργείται. 